Parlamentul  României

	Comisia pentru buget, finanţe şi bănci
	
	Bucureşti,        

Nr. 22/445/14.10.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr.47/2009 pentru modificarea şi completarea Ordonanţei de urgenţă a Guvernului nr.135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA,  cu care comisia noastră a fost sesizată în fond cu adresa Biroului Permanent nr.PL.x 382 din  7 septembrie 2009.
	PREŞEDINTE,

Viorel Ştefan




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/445/14.10.2009


RAPORT

asupra proiectului de Lege privind aprobarea Ordonanţei de urgenţă a Guvernului nr.47/2009 pentru modificarea şi completarea Ordonanţei de urgenţă a Guvernului nr.135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA

Cu adresa nr. PLx 382 din 7 septembrie 2009, Biroul Permanent conform art.95  şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.47/2009 pentru modificarea şi completarea Ordonanţei de urgenţă a Guvernului nr.135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA.

Prezentul proiect de Lege are ca obiect de reglementare modificare şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, aprobată prin Legea nr. 187/2008, în sensul că din fondurile prevăzute în bugetul Ministerului Finanţelor Publice – Acţiuni Generale, la poziţia globală, „ Fondul Naţional de Preaderare”, se asigură şi sumele necesare pentru continuarea şi finalizarea proiectelor ex-ISPA, inclusiv TVA-ul aferent acestora.
La întocmirea raportului s-au avut în vedere avizele favorabile ale Comisiei juridice, de disciplină şi imunităţi , Comisiei pentru industrii şi servicii, Comisiei pentru administraţie publică, amenajarea teritoriului şi echilibru ecologic şi  Consiliului Legislativ.

Proiectul de Lege a fost adoptat de Senat în şedinţa din data de 1 septembrie 2009.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat  30 deputaţi, din totalul de 33 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Bogdan Drăgoi – secretar de stat în Ministerul Finanţelor Publice.
Raportul comisiei a fost adoptat cu unanimitate de voturi. 

In urma dezbaterii proiectului de Lege privind aprobarea Ordonanţei de urgenţă a Guvernului nr.47/2009 pentru modificarea şi completarea Ordonanţei de urgenţă a Guvernului nr.135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA,  în şedinţa din data de 14 octombrie 2009, comisia propune spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	L E G E
Privind aprobarea Ordonanţei de urgenţă a Guvernului nr. 47/2009 pentru modificarea şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor pentru continuarea şi finalizarea măsurilor ex-ISPA
	Nemodificat
	

	2. 
	
	Articol unic.- Se aprobă Ordonanţa de urgenţă a Guvernului nr. 47 din 20 mai 2009 pentru modificarea şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, publicată în Monitorul Oficial al României, Partea I, nr. 352 din 26 mai 2009.
	Articol unic.- Se aprobă Ordonanţa de urgenţă a Guvernului nr. 47 din 20 mai 2009 pentru modificarea şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, publicată în Monitorul Oficial al României, Partea I, nr. 352 din 26 mai 2009, cu următoarele modificări şi completări:
	

	3. 
	ORDONANŢĂ DE URGENŢĂ
pentru modificarea şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA
	Nemodificat
	Nemodificat
	

	4. 
	ART.I. – Ordonanţa de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, aprobată prin Legea nr. 187/2008, publicată în Monitorul Oficial al României, Partea I, nr. 817 din 30 noiembrie 2007, se modifică şi se completează după cum urmează:
	Nemodificat

	Nemodificat
	

	5. 
	La articolul 1, alineatul (1) se modifică şi va avea următorul cuprins:

„Art. 1. – (1) Din fondurile prevăzute în bugetul Ministerului Finanţelor Publice-Acţiunie generale, la poziţia globală”Fondul Naţional de Preaderare!, se asigură şi sumele necesare pentru continuarea şi finalizarea proiectelor ex-ISPA, inclusiv TVA aferentă acestora, în concordanţă cu prevederile memorandumurilor de finanţare, pentru:

a) finanţarea costurilor suplimentare necesare semnării contractelor ca urmare a depăşirii bugetelor alocate iniţial;

b) echipamentele durabile neeligibile contractate după data de 1 iulie 2006 şi alte cheltuieli aferente acestora;

c) revendicări ale contractorilor în baza prevederilor contractuale, aprobate/acceptate în prealabil de autoritatea contractantă şi/sau stabilite de instanţele de arbitraj şi/sau de judecată;

d) costurile de asistenţă şi expertiză juridică şi tehnică, costurile de arbitraj şi/sau de judecată;
e) suplimentarea bugetelor contractelor de servicii aflate în derulare sau contractelor noi de servicii incluse în planurile de achiziţii ale măsurilor ex-ISPA;

f) întârzieri justificate la plata facturilor;

g) alte sume necesare continuării şi finalizării proiectelor ex-ISPA.”

	Nemodificat
	1.La articolul I, articolul 1, alineatul(1), litera c) se modifică şi va avea următorul cuprins:
Nemodificat
Nemodificat

Nemodificat

„c)revendicări ale contractorilor în baza prevederilor contractuale, aprobate de autoritatea contractantă sau stabilite de Comisia de Adjudecare a Disputelor, instanţa de arbitraj sau instanţa de judecată;”
Nemodificat
Nemodificat
Nemodificat
Nemodificat
2. La articolul I, articolul 1, alineatul(1), după litera g) se introduce o literă nouă, litera h), cu următorul cuprins:

„h) sume pentru acoperirea plăţii TVA aferentă livrărilor de bunuri, prestatorilor de servicii şi execuţiei de lucrări, finanţate din contribuţia financiară a Uniunii Europene prin Programul ex-ISPA şi din cofinanţarea aferentă, ai căror beneficiari sunt operatorii de apă-canal.”


	Posibilitatea suportării de la bugetul de stat a plăţii unor sume decise de Comisiile de Adjudecare a Disputelor ca fiind datorate Antreprenorilor şi în situaţia în care autoritatea contractantă alege să soluţioneze disputa în arbitraj internaţional.
Introducerea posibilităţii de a suporta de la bugetul de stat TVA aferent cheltuielilor eligibile pentru operatorii de apă-canal.


	6. 
	2.După articolul 1 se introduce un nou articol, articolul 11, cu următorul cuprins:

„Art. 11. – Operatorii economici din sectorul de mediu care, potrivit prevederilor Legii nr. 571/2003 privind Codul fiscal, cu modificările şi completările ulterioare, îşi exercită dreptul de deducere a taxei pe valoarea adăugată aferentă cheltuielilor eligibile efectuate în cadrul proiectelor ex-ISPA au obligaţia să restituie la bugetul de stat sumele reprezentând taxa pe valoarea adăugată dedusă, a cărei contravaloare a fost plătită potrivit prezentei ordonanţe de urgenţă, în condiţiile şi la termenele stabilite prin norme.”
	Nemodificat
	Nemodificat
	

	7. 
	ART.II. – În termen de 45 de zile de la data intrării în vigoare a prezentei ordonanţe de urgenţă, Ministerul Finanţelor Publice va actualiza Normele de aplicare a Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, aprobate prin Ordinul ministerului economiei şi finanţelor nr. 2.003/2008.
	Nemodificat
	Nemodificat

